*****

ΚΑΝΟΝΙΣΜΟΣ (ΕΟΚ) αριθ. 1618/81 ΤΗΣ ΕΠΙΤΡΟΠΗΣ

της 17ης Ιουνίου 1981

περί καθορισμού των προϊόντων βάσεως που δεν τυγχάνουν της προκαταβολής της επιστροφής κατά την εξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1187/81 (2), και ιδίως το άρθρο 16 παράγραφος 6, και τις αντίστοιχες διατάξεις των άλλων κανονισμών που θεσπίζουν κοινή οργάνωση αγορών στον τομέα των γεωργικών προϊόντων,

τον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 περί της προκαταβολής των επιστροφών κατά την εξαγωγή των γεωργικών προϊόντων (3),

Εκτιμώντας:

ότι το άρθρο 4 παράγραφος 2 του κανονισμού (ΕΟΚ) αριθ. 565/80 εφαρμόζεται στα μεταποιημένα προϊόντα και στα εμπορεύματα που παράγονται από τα προϊόντα βάσεως, υπό τον όρο ότι το καθεστώς της τελειοποιήσεως προς επανεξαγωγή δεν απαγορεύεται για τα συγκρίσιμα προϊόντα· ότι πρέπει να καταρτισθεί ο κατάλογος που προβλέπεται στο άρθρο 8 του κανονισμού (ΕΟΚ) αριθ. 565/80 περί καθορισμού των προϊόντων αυτών· ότι η τελειοποίηση προς επανεξαγωγή απαγορεύεται για ορισμένα προϊόντα συγκρίσιμα με τα προϊόντα βάσεως·

ότι η ισχύς των κανονισμών (ΕΟΚ) αριθ. 1961/75 του Συμβουλίου της 28ης Ιουλίου 1975 περί απαγορεύσεως του καθεστώτος τελειοποιήσεως προς επανεξαγωγή για το αποκορυφωμένο γάλα σε σκόνη (4) και (ΕΟΚ) αριθ. 3066/75 του Συμβουλίου της 24ης Νοεμβρίου 1975 περί απαγορεύσεως του καθεστώτος τελειοποιήσεως προς επανεξαγωγή για το βούτυρο (5), όπως τροποποιήθηκαν τελευταία από τον κανονισμό (ΕΟΚ) αριθ. 1363/80 (6), έληξε στις 31 Μαρτίου 1981· ότι πρέπει να προσαρμοσθεί ο πίνακας των προϊόντων που δεν δύνανται να τύχουν του καθεστώτος προκαταβολής της επιστροφής κατά την εξαγωγή· ότι είναι επομένως σκόπιμο να καταργηθεί ο κανονισμός (ΕΟΚ) αριθ. 800/80 της Επιτροπής (7)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων Επιτροπών Διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα προϊόντα βάσεως στα οποία δεν εφαρμόζεται το καθεστώς που προβλέπεται στο άρθρο 4 του κανονισμού (ΕΟΚ) αριθ. 565/80 απαριθμούνται στο παράρτημα.

Εν τούτοις, τα εν λόγω προϊόντα βάσεως αποκλείονται μόνον εφ όσον προορίζονται να χρησιμοποιηθούν στη μεταποίηση των προϊόντων που αναφέρονται:

α) στο παράρτημα Α του κανονισμού (ΕΟΚ) αριθ. 2727/75, με εξαίρεση τα προϊόντα της διακρίσεως 23.07 Β του Κοινού Δασμολογίου·

β) στο άρθρο 1 παράγραφος 1 περίπτωση γ του κανονισμού (ΕΟΚ) αριθ. 1418/76 (8), όπως τροποποιήθηκε τελευταία από τον κανονισμό (ΕΟΚ) αριθ. 113/80 (9).

Άρθρο 2

Καταργείται ο κανονισμός (ΕΟΚ) αριθ. 800/80.

Άρθρο 3

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Ιουνίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 121 της 5. 5. 1981, σ. 1.

(3) ΕΕ αριθ. L 62 της 7. 3. 1980, σ. 5.

(4) ΕΕ αριθ. L 200 της 31. 7. 1975, σ. 6.

(5) ΕΕ αριθ. L 307 της 27. 11. 1975, σ. 3.

(6) ΕΕ αριθ. L 140 της 5. 6. 1980, σ. 15.

(7) ΕΕ αριθ. L 87 της 1. 4. 1980, σ. 51.

(8) ΕΕ αριθ. L 166 της 25. 6. 1976, σ. 1.

(9) ΕΕ αριθ. L 16 της 22. 1. 1980, σ. 1.

ΠΑΡΑΡΤΗΜΑ

1.2 // // // Κλάση του Κοινού

Δασμολογίου // Περιγραφή εμπορευμάτων

// // // 11.02 // Η. Φύτρα σπερμάτων δημητριακών ολόκληρα, πεπλατυσμένα, εις νιφάδας ή ηλεσμένα // 11.04 // Γ. Άλευρα και σιμιγδάλια σάγου και ριζών και κονδύλων της κλάσεως 07.06:

ΙΙ. Λοιπά (εκτός των μετουσιωμένων) // 11.09 // Γλουτένη σίτου, έστω και εν ξηρά καταστάσει // 23.02 // Πίτυρα εν γένει και έτερα υπολείματα του κοσκινίσματος, της αλέσεως ή ετέρων κατεργασιών των σπόρων δημητριακών και οσπριοειδών:

Α. Των σπόρων δημητριακών // 23.03 // Α. Κατάλοιπα της αμυλοποιίας του αραβοσίτου (εξαιρέσει του συμπεπυκνωμένου / εσκληρυμμένου ύδατος) περιεκτικότητος εις πρωτεΐνας υπολογιζομένης επί της ξηράς ύλης:

Ι. Ανωτέρας του 40 % κατά βάρος // //